
· Cadrul juridic de organizare şi funcţionare. 
În conformitate cu limitele de personal pe anul 2016 de către Ministerul Sănătății a fost aprobată schema de încadrare a Agenției de Transplant în număr de 15,5 unităţi. La sfîrşitul perioadei de raportare au fost ocupate 13,75 unităţi (numărul de persoane fizice – 15), și anume:

· Medici – 9,5 unități (9 persoane)

· Personal medical mediu -1,5 unități (1 persoană)

· Alt personal – 4,5 unități (5 persoane)

În cazul elaborării şi aprobării ulterioare în variantă finală o proiectului pentru schimbări şi modificări la Hotărîrea Guvernului 386 din 06.03.2010 privind instituirea Agenţiei de Transplant în vederea asigurării competenţelor sale cu crearea Direcţiei sisteme informaționale şi logistică cu Secţia Registru Naţional Renal inclusă în cadrul acestei direcţii, a Direcției monitorizare și control a activităților de reproducere umană, pentru asigurarea funcţionalităţii acestor Direcţii este necesar adiţional de patru funcţii. 

În ceia ce priveşte instituirea „Centrului de formare profesională a personalului medical din domeniul transplantului”, nu se presupune alocarea unor surse financiare suplimentare pentru activitatea lui, deoarece în cadrul Centrului  vor fi implicaţi salariaţii Agenţiei de Transplant.
Conform planului aprobat pentru anul 2016, 1 angajat a Agenţiei a efectuat cursul de  formare profesională continuă în domeniul management sanitar şi sănătate publică şi nursing clinic. 

În total activează 5 persoane cu studii medicale superioare, doi specialişti cu studii superioare în biologie cu specializare primară în medicina de laborator, doi angajaţi cu studii superioare în drept, un angajat cu studii superioare în domeniul tehnologiilor informaţionale. 5 deţin categoria superioară în specialitate. Din personalul medical cu studii medii la 01.01.2015 activează un singur salariat deţinător al categoriei superioare de calificare în specialitate. Prin cumul extern sunt încadraţi 7 specialişti cu studii superioare din care 2 deţin categoria superioară de calificare.
Structura schemei de încadrare a colaboratorilor Agenţiei de Transplant pentru anul 2015 fost formată din:

	Structura
	Unităţi aprobate
	Unităţi ocupate
	Unităţi vacante
	Funcţiile vacante

	Conducerea
	2
	2
	-
	-

	Direcţia Transplantologie
	5,5
	5,25
	0,25
	medic

	Direcţia Registrul Donatorilor de organe
	3,5
	3,0
	0,5
	medic

	Serviciul Operativ-Administrativ
	1,5
	1,0
	0,5
	

	Serviciul Economico-Financiar
	3,0
	2,5
	0,5
	


· Schimbările legislative survenite pe parcursul anului 2016.
La 12 iunie 2014 prin Legea nr. 103 (MO nr. 185 – 199 din 18.07.2014, art. 438 ) Parlamentul Republicii Moldova a aprobat modificările și completările în Legea privind transplantul de organe, țesuturi și celule umane nr. 42 din 06.03.2008 (MO din 25.04.2008, nr: 81, art. 273). Acest eveniment a dictat introducerea unor modificări și completări într-un şir întreg de acte legislative – legi, hotărîri de Guvern, ordine etc. 
În decursul anului 2016 activitatea Agenţiei de Transplant, pe segmentul perfectării cadrului legislativ, a fost axată pe elaborarea unui şir de prevederi legislative, în care scop au fost elaborate următoarele proiecte:  
1. Proiect pentru modificarea şi completarea unor acte legislative – proiect înaintat Parlamentului pentru examinare

2. Proiectul Hotărîrii Guvernului pentru modificarea şi completarea Hotărîrei Guvernului nr. 386 din 14 mai 2010 „Cu privire la instituirea Agenţiei de Transplant” – proiect înaintat Guvernului spre examinare

3. Proiectul Hotărîrii Guvernului pentru  modificarea şi completarea Hotărîrii Guvernului  nr. 1207 din 27 decembrie 2010 „Privind aprobarea Regulamentului de organizare și funcționare a Comisiei independente de avizare pe lîngă Ministerul Sănătății și a criteriilor de autorizare pentru desfășurarea activităților de prelevare și transplant” - a fost aprobat prin Hotărîrea de Guvern nr. 1044 din 13.09.2016 privind modificarea şi completarea HG nr. 1207 din 27.12.2010 
4. Elaborarea Standardului privind organizarea şi desfăşurarea activităţii de prelevare şi transplant de organe, ţesuturi şi celule umane în baza Ordinului Ministerului Sănătăţii nr. 234 din 24  martie  2011  privind  organizarea  şi desfăşurarea  activităţii de  prelevare şi transplant de ţesuturi, organe şi celule de origine umană” – la etapa de elaborare
În scopul asigurării politicii statului în domeniul transplantului a fost elaborat proiectul

Programului naţional transplant pentru anii 2017-2021. Proiectul este înaintat

Guvernului spre examinare.

În vederea armonizării cadrului legislativ Agenţia de Transplant a continuat elaborarea 
unor proiecte legislative. Astfel au fost elaborate următoarele documente:
1) Regulamentul privind gestionarea Registrului automatizat al Sistemului

Informaţional Automatizat „TRANSPLANT”- Regulamentul a fost elaborat şi prezentat MS

prin scrisoarea nr. 01-1/07 din 21.01.2016, urmează a fi definitivat în baza notificării

Centrului Naţional pentru Protecţia Datelor cu caracter Personal al Republicii Moldova
2) Proiectul Regulamentului Registrului Naţional Renal -  Regulamentul privind gestionarea Registrului Naţional Renal a fost transmis MS prin scrisoare oficială nr. 01-1/183 din 16.11.2015
3) Proiectul Hotărârii de Guvern cu privire la organizarea şi funcţionarea Băncii de Ţesuturi Umane -  Proiect prezentat  MS la  data de 01.04.2016
4) Schimbări legate de Codul Sănătăţii - Agenţia de Transplant şi-a expus opinia prin introducerea unor modificări şi completări în Titlul VI „Transplantul de organe, ţesuturi şi celule umane”
5) Propuneri privind Costificarea operaţiilor de transplant -  Prezentate MS la 28.03.2016
6) Propuneri privind Costificarea prelevării de ţesuturi şi celule - Prezentate MS la 01.04.2016
7) Propuneri cu privire la  importul şi exportul probelor biologice - Prima şedinţă de lucru a avut loc la data de 19.01.2016 la MS
8) Propunere cu privire la elaborarea unui Proiect de colaborare a Miniterului Sănătăţii a Republicii Moldova cu Ministerul Sănătăţii din Catalunia, Spania – a fost întreprinsă prima vizită de lucru a delegaţiei oficiale a MS a RM.

9) Elaborarea Mecanismului de sporire continuă a numărului de primitori de rinichi în lista de aşteptare pentru transplant renal - Prin dispoziţia MS nr. 763d din 29.11.2016 a fost instituit grupul de lucru pentru elaborarea mecanismului de sporire continuă a numărului de primitori de rinichi în lista de aşteptare.
Conform Planului de activitate al Agenției de Transplant pentru anul 2016, au fost trasate mai multe scopuri şi obiective.

 Scopurile de bază au fost :

1. Realizarea politicii statului in domeniul transplantului de organe, ţesuturi si celule umane;

2. Realizarea prevederilor Programului naţional transplant pentru anul 2016;

3. Organizarea si supravegherea pe întreg teritoriul R. Moldova a activităţilor de transplant de organe, ţesuturi si celule umane.

4. Implementarea prevederilor proiectului Twinning prevăzute prin agenda acestuia pentru anul 2016.
Reieşind din scopurile propuse în aspect practic Agenţia şi-a canalizat activitatea sa în atingerea următoarelor obiective:

1. Realizarea pe parcursul anului 2016 a 30 transplantări renale; 

2. Realizarea a 14 transplantări hepatice; 

3. Sporirea numărului de transplant de cornee .                                                                                                     
4. Continuarea activităţilor în vederea sensibilizării opiniei medicale şi publice în vederea promovării transplantului de organe, ţesuturi si celule;

5. Colaborarea internaţională cu agenţiile de transplant din ţările vecine şi Europa Occidentala;
6. Elaborarea ghidurilor de activitate, protocoalelor clinice standartizate cît şi a procedurilor standart de operare, necesare atît în activitatea Agenţiei de Transplant cît şi a diverselor activităţi în domeniul transplantului de organe, ţesuturi şi celule umane.

7. Elaborarea bugetului pentru anul 2017

II. ACTIVITATEA MANAGERIALĂ

Pe parcursul anului 2016  Agenţia de Transplant a activat reieşind din funcțiile sale de bază şi anume:

1) organizarea şi coordonarea activităţii de prelevare și transplant de organe;

2) organizarea şi coordonarea activităţii de prelevare, preparare, conservare, validare, alocare, stocare şi transport pentru transplantul de ţesuturi şi celule umane cu utilizare terapeutică pe teritoriul Republicii Moldova;

3) evaluarea şi monitorizarea implementării prevederilor actelor normative în vederea îndeplinirii atribuţiilor specifice, aprobate de Ministerul Sănătăţii.

4) Implementarea prevederilor Programului naţional în transplant prevăzute pentru anul 2016;

5) Au fost organizate şi implementate activităţile în cadrul proiectului Twinning, conform planului de activitate stabilit;
6)  Agenţia a  prezentat Ministerului Sănătăţii proiecte cu privire la modificări şi schimbări a diverselor acte legislative în legătură cu aprobarea modificărilor şi schimbărilor  la legea 42 din 06 martie 2008 prin aprobarea legii 103 din 12 iunie 2014; 
7) Înregistrarea şi evaluarea cererilor de reînnoire a autorizării inclusiv şi documentaţia necesară, parvenite de la IMSP: Institutul Oncologic, Spitalul Clinic de Traumatologie şi Ortopedie, Spitalul Clinic Municipal „Sfînta Treime“, Institutul de Neurologie și Neurochirurgie, Institutul de Medicină Urgentă, Spitalul Clinic Republican, Institutul Mamei și Copilului. După efectuarea inspecţiilor în instituţiile medico-sanitare de către reprezentanţii MS şi ATM au fost prezentate rapoartele de inspecţie, pe baza cărora directorul ATM a transmis propuneri de autorizare a instituțiilor către MS, care ulterior au fost autorizate prin următoarele ordinele al MS:

- Ordin MS nr.812 din 19.10.16 cu privire la  reînnoirea autorizării  Instituției Medico Sanitare Publice Spitalul Clinic de Traumatologie și Ortopedie pentru desfășurarea activităților de prelevare și transplant de țesuturi de origine umană.
- Ordin MS nr.813 din 19.10.16 cu privire la  reînnoirea autorizării  Instituției Medico Sanitare Publice  Spitalul Clinic Republican pentru desfășurarea activităților de   prelevare  și transplant de țesuturi și organe de origine umană.
- Ordin MS nr.814 din 19.10.16 cu privire la  reînnoirea autorizării  Instituției Medico Sanitare Publice  Institutul Oncologic pentru desfășurarea activităților de  transplant de țesuturi de origine umană.
- Ordin MS nr.815 din 19.10.16 cu privire la  reînnoirea autorizării  Instituției Medico Sanitare Publice  Institutul de Neurologie și Neurochirurgie pentru desfășurarea activităților de   prelevare  și transplant de țesuturi și organe de origine umană.
- Ordin MS nr.816 din 19.10.16 cu privire la  reînnoirea autorizării  Instituției Medico Sanitare Publice  Institutul de  Medicină Urgentă  pentru desfășurarea activităților de   prelevare  și transplant de țesuturi și organe de origine umană.
- Ordin MS nr.817 din 19.10.16 cu privire la  reînnoirea autorizării  Instituției Medico Sanitare Publice Spitalul Clinic Municipal  Sfânta Treime pentru desfășurarea activităților de prelevare și transplant de țesuturi de origine umană.

8) Înregistrarea şi evaluarea cererilor de autorizare inclusiv şi documentaţia necesară, parvenite de la IMSP Institutul Mamei și Copilului, Centrul Medical ”OVISUS”,  ÎCS  Spitalul Internațional Medpark. După efectuarea inspecţiilor în instituţiile medico-sanitare de către reprezentanţii MS şi ATM au fost prezentate rapoartele de inspecţie, pe baza cărora directorul ATM a transmis propuneri de autorizare a instituțiilor către MS, care ulterior au fost autorizate prin următoarele ordinele al MS:
- Ordin MS nr.154 din 14.03.16 Cu privire la autorizarea instituţiei medico-sanitare publice pentru desfăşurarea activităţilor de prelevare de organe și țesuturi de origine umană.

- Ordin MS nr.624 din 02.08.16 cu privire la autorizarea instituției medico-sanitare pentru desfășurarea activităților de transplant de țesuturi.
- Ordin MS nr.625 din 02.08.16 cu privire la autorizarea instituției medico-sanitare pentru desfășurarea activităților de transplant de țesuturi.
În rezultatul inspecţiilor efectuate s-au remarcat următoarele:
- În scopul diagnosticării morţii cerebrale în cadrul IMSP „Sfînta Treime” funcţionează tomograful computerizat, cu posibilitatea efectuării angiografiei cerebrale. 
     - În cadrul CML s-a efectuat reparaţia capitală, inclusiv și a sălii de prelevare de ţesuturi de pe

      donator cadaveric (secţia tanatologică, sală de necropsie nr.4).

- În scopul asigurării unui standard de calitate și siguranță a substanțelor de origine umană au fost desemnate persoanele responsabile de sistemul de biovigilență în cadrul instituțiilor medico-sanitare autorizate .

Urmează a fi înlăturate: 

· Dotarea echipelor medico-chirurgicale de transplant de cornee în cadrul SCR, SCM „Sfînta Treime”, IMU cu instrumentarul reînnoit şi echipamente medicale necesare pentru operațiile de prelevare şi transplant de cornee cu scop optic .
· Sală de prelevare de ţesuturi de pe donator în stop cardiac şi respirator în cadrul SCR necesită finisarea reparației capitale conform cerințelor normativelor sanitaro-igienice în vigoare.
9)Au fost organizate şedinţe comune a grupului de lucru al Agenţiei de Transplant cu programatorii InfoWorld SRL în cadrul Contractului de mentenanţă încheiat pentru anul 
2016 privind neclarităţile şi problemele depistate în diferite compartimente şi a sistemului de raportare al SIA Transplant, cît şi înlăturarea acestora.  
10) A fost finisată elaborarea caietului de sarcini pentru perfecţionarea Sistemului Informaţional Automatizat „TRANSPLANT”.
Au fost perfectate cerinţele de selectare şi formularele pentru raportarea statistică în cadru SIA Transplant.
A fost perfecţionat mecanismul şi modul de prezentare al Dosarelor medicale de către Centrele de Transplant pentru evaluarea pacienţilor şi includerea lor în Lista de aşteptare.    

11) Agenţia a continuat pe parcursul anului 2016 activităţi în vederea  promovării donării şi transplantului de organe, ţesuturi şi celule umane,  organizând  mese rotunde, articole în mass-media, emisiuni radio şi televizate.

12) A continuat cooperarea cu instituţiile similare internaţionale din Franţa, Spania şi România.
13) În scopul bunei organizări şi desfăşurării eficiente a  activităţilor de transplant, Agenţia de Transplant, a organizat pe parcursul anului 2016 şedinţe pentru coordonatorii de transplant. 
14) Una din activităţile strategice a Agenţiei de Transplant este şi colaborarea cu alte instituţii şi departamente de stat în vederea unei conlucrări eficiente şi a îmbunătăţirii comunicării luînd în consideraţie diferite aspecte ale activităţilor în domeniul transplantului şi a unor activităţi, care nu au tangenţă cu activităţi legale în acest domeniu. Astfel:

Pe parcursul anului 2016 Agenţia a prezentat notele informative privind progresele înregistrate în realizarea Planului naţional de prevenire şi combatere a traficului de fiinţe umane.
15) Pe parcursul anului 2016 a continuat colaborarea între Ministerul Sănătăţii şi Ministerul Afacerilor Interne privind combaterea traficului de fiinţe umane în scop de prelevare a organelor sau ţesuturilor. Activitatea respectivă este desfăşurată în cadrul acordului de colaborare între Ministerul Sănătăţii şi Ministerul Afacerilor Interne.
Pe parcursul anului au fost organizate şi monitorizate activităţile de prelevare şi transplant, după cum urmează:
Au fost asigurate serviciile de gardă 24/24, 7/7  a coordonatorului de transplant din cadrul Agenţiei de Transplant pentru coordonarea activităţilor de donare şi transplant. 

Pe parcursul anului au fost monitorizate 48 de cazuri de donatori cadaverici potențiali, dintre care 15 au devenit donatori efectivi de organe și 31 donatori efectivi de țesuturi.

Grupul de lucru pentru validarea activităţilor de examinare şi menţinere preoperatorie a  donatorului potenţial de organe în moarte cerebrală a examinat 25 de rapoarte prezentate de către instituțiile medico-sanitare autorizate (19 în anul 2015) și a constatat că au fost întrunite criteriile de validare a procedurilor conform Cap. III din Regulamentul în 24 de cazuri, 1 caz nevalidat din motivul depistării contraindicației  Anti-HIV 1+2 POZITIV.
Prelevarea multiorgană de la donator cadaveric aflat în moarte cerebrală –  7 cazuri (1 caz în anul 2015). Numărul total de donatori potențiali în moarte cerebrală constituind 28 (18 în anul 2015)
Numărul total de donatori efectivi în moarte cerebrală 15 (5 în anul 2015), ceea ce constituie 53,6% din numărul donatorilor potențiali (27,8% în anul 2015), sau aproximativ 4,2 la un milion de locuitori (1,4 în anul 2015), dintre care 13 – donatori de organe utilizați. 

     Numărul total al operaţiilor de transplant de organe în anul 2016 este următorul: 

22 operaţii de transplant de rinichi (10 în anul 2015): 14 – de la donatori în moarte cerebrală (6 în anul 2015),

9 operaţii de transplant de ficat (4 în anul 2015): 8 – de la donatori în moarte cerebrală (2 în anul 2015)
	Nr.
	Tipul transplantului
	Rinichi
	Ficat

	1.
	Nr. total Tx efectuate
	22
	9

	2.
	Tx efectuate de la donatori cadaverici:
	14
	8

	3.
	Tx efectuate de la donatori vii:
	8
	1


  Transplantul ţesuturilor în Republica Moldova pentru anul 2016
	Tipul de țesut 
	Numărul de primitori transplantaţi 
	Numărul de ţesuturi transplantate 
	Numărul operaţiilor de transplant 

	
	Copii 
(<15 ani) 
	Adulţi 
	Total 
	
	

	Piele, cm2 (unitati) 
	11 
	4 
	15 
	16020 (133) 
	15 

	Cornee, unitati 
	2
	26
	26
	28
	28

	Tendon/ligamente, unitati 
	0
	11
	11
	11
	11

	Os, unitati 
	27
	92
	118
	319
	119

	Membrană amniotică, cm2 (unitati) 
	6 
	         56 (6retransplaturi)
	62 
	13936 (114) 
	68 

	TOTAL               2016 
	46 
	195
	232 
	29956 (605) 
	241 

	TOTAL               2015 
	48 
	191 
	233 
	15988 (432) 
	240 


1. Dinamica creării documentelor în SIA Transplant

2. Numărul utilizatorilor ce lunar accesează SIA Transplant 
[image: image11]                                                                                                      
3. Numărul de fluxuri generate lunar de SIA Transplant

Activitatea în utilizarea SIA TRANSPLANT a fost efectuată în strictă concordanţă  cu Politica de securitate a utilizatorilor ce au acces la datele cu caracter personal în cadrul Sistemului Informaţional Automatizat.  
III. PROGRAMULUI  NAȚIONAL TRANSPLANT  2012-2016
REZULTATELE IMPLEMENTĂRII
(H.G. nr. 756  din  09.10.2012)
Principalele prevederi ale Programului naţional transplant pentru anii 2017-2021

În scopul instituirii unui sistem performant, funcţional de transplant ce va acoperi necesităţile ţării în materie de tratament al bolnavilor cu insuficienţe organice ireversibile au fost realizate următoarele activităţi:

La obiectivul 1: Dezvoltarea şi crearea pînă în anul 2016 a bazei tehnico-materiale şi a resurselor umane necesare pentru acordarea serviciilor de înaltă performanţă în domeniul transplantului de organe, ţesuturi şi celule de origine umană:

1) Indicatorul de monitorizare : Instruirea personalului medical implicat în activităţi de transplant: stagieri de scurtă durată – 62, stagieri de lungă durată – 8, perfecţionări – 60

Realizarea prevederilor : S-au efectuat 135 stagieri de scurtă durată – realizat 305%; 16 stagieri de lungă durată – realizat 200% şi 84 de perfecţionări – realizat 140%

S-au efectuat instruiri simestriale pentru responsabilii de transplant din Centrele de Transplant şi instruiri lunare pentru coordonatorii de transplant organizate în cadrul Agenţiei de Transplant.

Au fost organizate 20 mese rotunde , 4 instruiri faţă în faţă privind procesele de donare şi transplant de organe.

Au avut loc trei instruiri on-line privind donarea, transplantul de organe, şi Banca de ţesuturi umane.

2) Indicatorul de monitorizare: Asigurarea instituţiilor medico-sanitare autorizate cu imobil/ încăperi. Efectuarea reparaţiilor în încăperile necesare activităţii în domeniul transplantului: Au fost preconizate în total activităţi: pentru 2013 – 3 instituţii; 2014 – 4 instituţii; 2015 – 3 instituţii.

Realizarea prevederilor:  Indicatorul a fost îndeplinit cu 100%. În acest context a fost dat în exploatare blocul chirurgical al IMSP SCR, blocul nou al IMSP Institutul de Medicină Urgentă, secţia reanimare a IMSP Spitalul Clinic Municipal “Sfânta Treime”, reparaţia Centrului de Medicină Legală, reparaţia secţiei terapie intensivă a Institutului de Neurologie şi Neurochirurgie, reparaţia secţiei morfopatologie a Institutului Mamei şi Copilului, reparaţia Băncii de ţesuturi din cadrul IMSP Spitalul Clinic de Traumatologie şi Ortopedie.

3) Indicatorul de monitorizare: Instituţii medico-sanitare asigurate cu echipament şi aparataj. A fost preconizată înzestrarea pentru 2012 a 3 instituţii; 2013 – 3 instituţii; 2014 – 2 instituţii; 2015 – 2 instituţii.

Realizarea prevederilor: Indicator realizat 100%. Au fost dotate cu echipament necesar diagnosticării morţii cerebrale IMSP Institutul de Medicină Urgentă, IMSP Spitalul Clinic Municipal “Sfânta Treime”, Institutul de Neurologie şi Neurochirurgie, a fost creată şi dotată cu echipament necesar Banca de ţesuturi, la fel au fost dotate cu echipament şi aparataj necesar blocul chirurgical al IMSP SCR, secţia reanimare a IMSP Spitalul Clinic Municipal “Sfânta Treime”, Centrul de Medicină Legală.

La obiectivul 2: Realizarea măsurilor de profilaxie a bolnavilor cu insuficienţe organice ireversibile prin îmbunătăţirea cu 20 % a diagnosticului precoce şi efectuarea tratamentului profilactic al acestora:

1) Indicatorul de monitorizare : Asigurarea până în anul 2016 a 100% din echipamentul necesar şi personalul medical calificat a cabinetelor specializate de nefrologie, urologie, hepatologie, cardiologie etc.

Realizarea prevederilor: Indicator îndeplinit cu 100%. Pe parcursul anilor 2012-2016 au fost monitorizaţi  pacienţii cu insuficiențe organice terminale. Cabinetele specializate în deservirea pacienţilor cu transplant renal şi hepatic au continuat monitorizarea şi la necesitate măsuri de tratament pentru aceştea. 

2) Indicatorul de monitorizare : Realizarea măsurilor de sensibilizare şi educare a populaţiei privind modul activ de viaţă, combaterea deprinderilor dăunătoare, excluderea din alimentaţie a produselor alimentare nepermise etc.

Realizarea prevederilor: Indicator îndeplinir cu 100%. Au fost efectuate anual activităţi privind propagarea modului sănătos de viaţă prin intermediul mass-media, cît şi de către personalul medical din instituţiile medico-sanitare autorizate pentru activităţi de transplant în rîndurile populaţiei

La obiectivul 3: Asigurarea calitativă a diagnosticului şi a tratamentului pacienţilor care necesită transplant şi al celor transplantaţi pentru îmbunătăţirea calităţii vieţii şi reducerea mortalităţii în rândul acestora cu 20% până în anul 2016, faţă de nivelul anului 2011

1) Indicatorul de monitorizare : Efectuarea către 2016: transplanturi renale – 50; transplanturi hepatice – 14. Bugetul estimat pentru activităţi de transplant de organe, ţesuturi, celule umane la 14.025,0 mii lei.
Realizarea prevederilor:

- Către sfîrșitul anului 2016 au fost realizate 22 transplantări renale, ce constituie 44% din cele prevăzute de Program.

- 9 transplanturi hepatice, ce constituie 65% din cele prevăzute de Program.

Alocările bugetare aprobate pentru relizarea transplantului de organe, ţesuturi şi celule de origine umană au constituit 12.500,00 mii lei sau 89 % din cele prevăzute de Program. Alocările executate au constituit 8.050,00 mii lei sau aproximativ 58% din suma prevăzută de Program.

2) Indicatorul de monitorizare : Asigurarea a 100% cu medicamente imunosupresive a pacienţilor transplantaţi, cu un buget estimat la 18.600,8 mii lei.

Realizarea prevederilor: În decursul perioadei de implementare a Programului toţi pacienţii transplantaţi în Republica Moldova sau cei de după hotarele ei, care au fost luați la evidență, au fost monitorizați şi asiguraţi în volum de 100% cu medicamente imunosupresive, iar cheltuielile real alocate au constituit 14.168, 126 mii lei, ce constituie 76% din cel prevăzut de Program.

3) Indicatorul de monitorizare : Dezvoltarea şi consolidarea transplantului de ţesuturi : ţesut musculoscheletal – 350, cornee – 40, valve cardiace – 12.

Realizarea prevederilor : Au fost realizate 463 transplanturi de ţesut musculoscheletal – ce constituie 132%, transplant de cornee înumăr de 28 – 70%. Nu a fost demarată activitatea de transplant de valve cardiace.

4) Indicatorul de monitorizare : Obiectivul trasat conform Programului pentru realizarea testărilor imunologice şi virusologice a potenţialilor donatori şi a primitorilor,  testări donatori – nr.50, testări primitori - nr.100, testări cross-match - nr. 100, cu un buget planificat de 200 mii lei/an.

Realizarea prevederilor : Au fost atinși următorii indici: testări donatori – 52 – 104 % realizat, testări primitori – 137 – 137 % realizat, testări cross-match – 253 – 253% realizat, cu alocarea a 985, 925 sau 493% din cel planificat.

5) Indicatorul de monitorizare : Organizarea evidenţei şi monitorizării pacienţilor transplantaţi pentru transplant renal – 125, pentru transplant hepatic –40.

Realizarea prevederilor : La evidenţă la finele anului 2016 în transplant renal – 78 pacienţi, ce constituie 62% din cel prevăzut de Program; transplant hepatic – 54, ce constituie 135% din cel prevăzut de Program.
La obiectivul 4: Asigurarea controlului şi a monitorizării de stat a activităţilor în domeniul transplantului conform directivelor Uniunii Europene în domeniu:

1) Indicatorul de monitorizare : Asigurarea Agenţiei de Transplant cu echipament şi aparataj necesar şi completarea statelor cu personal necesar activităţii
Realizarea prevederilor : Acţiune realizată 100%.

2) Indicatorul de monitorizare : Asigurarea protecţiei datelor cu caracter personal în domeniul transplantului.

Realizarea prevederilor : Pe parcursul perioadei implementării Programului au fost evaluate și monitorizate toate etapele lanţului de activităţi de la prelevare pînă la transplant în volum de 100%, cu asigurarea ptotecției datelor cu caracter personal conform Hotărîrii Guvernului Nr. 1123 din 14 decembrie 2010 și a politicii de securitate a utilizatorilor Sistemului Informaţional Automatizat ”Transplant”, aprobat prin ordinul Ministerului Sănătăţii nr.118 din 08 februarie 2013.

La obiectivul 5: Dezvoltarea şi aplicarea pînă în anul 2016 a rezultatelor cercetărilor ştiinţifice şi operaţionale în domeniul trasplantului

1) Indicatorul de monitorizare:  Efectuarea investigaţiilor clinice şi paraclinice în domeniul transplantului cu realizarea a cel puţin 8 cercetări ştiinţifice

Realizarea prevederilor : 1 teză de doctor în ştiinţă şi 16 lucrări ştiinţifice publicate.Obiectiv realizat la 200%.

2) Indicatorul de monitorizare:  Organizarea anuală a 2 simpozioane/conferinţe naţionale şi internaţionale vizînd probleme actuale în domeniul transplantologiei

Realizarea prevederilor : Acțiune realizată la 100%.

3) Indicatorul de monitorizare:  Înfiinţarea în 2014 pe lîngă USMF “Nicolae Testemiţanu” a unui laborator experimental în domeniul transplantologiei.

Realizarea prevederilor : Acţiune parţial realizată în colaborare cu Laboratorul de inginerie tisulară USMF ”Nicolae Testemiţanu”.

La obiectivul 6: Dezvoltarea capacităţilor şi extinderea acţiunilor de educare şi informare a cetăţenilor Republicii Moldova cu 50% pînă în anul 2014 în domeniul transplantului:
1) Indicatorul de monitorizare:  Desfăşurarea campaniilor de informare, educare şi comunicare cu participarea la 8 emisiuni televizate şi la 20 de emisiuni radio.

Realizarea prevederilor : Pe parcursul implementării Programului acțiunea a fost realizată cu 125%. Colaboratorii Agenţiei au participat la aproximativ 10 emisiuni televizate şi 25 emisiuni radio.

2) Indicatorul de monitorizare:  Promovarea programelor/imaginii altruiste de donare cu  publicarea anual a 5 articole în mass-media.

Realizarea prevederilor : Au fost publicate anual peste 12 articole. Acțiune realizată la 240%

3) Indicatorul de monitorizare: Implicarea ministerelor, autorităţilor publice locale, reprezentanţilor confesiunilor religioase cu organizarea anual a 3 campanii informaţionale privind promovarea activităţilor în domeniul transplantului.

Realizarea prevederilor : Acțiune realizată la 100%

Principalele prevederi ale Programului naţional transplant pentru anii 2017-2021
Premizele elaborării Programului:

· Necesitatea asigurării continuităţii activităţilor în domeniul transplantului începute în cadrul Programului naţional transplant pentru anii 2012-2016;

· Asigurarea dezvoltării domeniului transplantului şi a durabilităţii  activităţilor deja demarate;

· Necesitatea planificării domeniului transplantului în vederea demarării unor noi genuri de transplant extrem de necesare cum ar fi transplantul de cord sau transplantul de celule-stem.
Scopul 


Fortificarea şi dezvoltarea sistemului de transplant ce va duce la îmbunătăţirea calităţii vieţii pacienţilor prin efectuarea transplanturilor de organe, ţesuturi sau celule de origine umană.      

  Obiectivele

     1. Sporirea cu 60% a numărului de operaţii de transplant renal şi cu 45% a operaţiilor de transplant hepatic faţă de anul 2016 şi demararea transplantului cardio-pulmonar;

     2. Asigurarea calitativă a transplantului de ţesuturi şi celule cu sporirea numărului de transplanturi de ţesuturi cu 10% şi iniţierea transplantului de celule stem şi de valve cardiace;    

     3. Fortificarea şi lărgirea serviciului de coordonare a transplantului;

     4. Dezvoltarea şi fortificarea capacităţilor Agenţiei de Transplant; 

     5. Dezvoltarea şi aplicarea rezultatelor cercetărilor ştiinţifice şi extinderea acţiunilor de educare şi informare a cetăţenilor Republicii Moldova în domeniul donării şi transplantului. 
Mecanismul de realizare a Programului constă în:
- Executarea Programului naţional prin realizarea unui plan de acţiuni complex, intersectorial;
· Suportul intern şi extern, constă în stabilirea unei colaborări cu toţi actorii implicaţi în realizarea prevederilor Programului precum şi măsuri de identificare de către Ministerele de resort cît şi a altor autorităţi responsabile a donatorilor privind susţinerea financiară a acţiunilor prevăzute în prezentul Program;
· Finanţarea durabilă a Programului naţional;

· Coordonarea implementării Planului de acţiuni se va efectua de Ministerul Sănătăţii. 
Fundamentarea economico-financiară:
· Sursele de finanţare a acţiunilor de implementare a Programului sînt divizate în patru categorii: fondurile asigurării obligatorii de asistenţă medicală, bugetul de stat, surse externe şi surse neacoperite.

·  Programul conţine o serie de acţiuni pentru care nu sînt necesare alocaţii bugetare, dar care solicită mobilizarea resurselor existente în cadrul sistemului. 

·  Evaluarea suportului financiar pentru realizarea măsurilor incluse în Planul de acţiuni privind implementarea Programului se va face anual, cu înaintarea propunerilor precizate în proiectele anuale ale bugetelor respective.

· Costul estimativ al prezentului Program este de 419 445 mii lei lei şi este stabilit pentru fiecare an, în funcţie de sursa de finanţare şi în conformitate cu activităţile acestuia.
Rezultatele scontate ale Programului:
1. Atingerea către  anul 2021 a 50 transplanturi renale/an; a 20 transplanturi hepatice/an cu iniţierea transplantului hepatic pediatric şi demararea transplantului cardio-pulmonar.

2. Sporirea numărului de transplanturi de ţesuturi cu 10% şi iniţierea transplantului de celule stem şi de valve cardiace. 
3. Crearea Centrului de excelenţă pentru coordonarea activităţilor de prelevare şi a reţelei naţionale de coordonare a prelevărilor de organe şi ţesuturi cu lărgirea instituţiilor medicale autorizate şi crearea Centrelor de prelevare Nord (Bălţi) şi Sud (Cahul).
Dezvoltarea şi fortificarea capacităţilor Agenţiei de Transplant cu crearea Centrului de formare profesională a personalului medical din domeniul transplantului şi a Registrului Naţional Renal în cadrul Sistemului Informaţional Automatizat „Transplant.

5. Autorizarea instituţiilor medico-sanitare pentru activităţi de reproducere umană asistată medical şi monitorizării activităţii acestora de către Agenţia de Transplant.

6. Susţinerea activităţilor ştiinţifice ce ţin de domeniul transplantului cu publicarea a cel puţin 8 lucrări ştiinţifice. Elaborarea şi implementarea strategiei de comunicare în domeniul transplantului în baza sondajelor de opinie efectuate                                                                                      
IV. ACTIVITATEA ÎN DOMENIUL RELAŢIILOR  NAŢIONALE  ŞI  INTERNAŢIONALE
În cadrul activităţilor la nivel naţional şi cel internaţional au fost intreprinse mai multe activităţi:
- 27.06.-10.07.16 cursul de instruire în domeniul transplantului renal în cadrul Spitalului Clinic Municipal „Dr Gavril Curtianu “ or.Oradea, România.

- 21.09.2016, prima şedinţă a sub-comitetului pe Sănătatea Publică UE-RM. Subiecte abordate – rezultatele implementării proiectului Twinning „Consolidarea Agenţiei de Transplant a Republicii Moldova şi suport în armonizarea legislativă în domeniul calităţii şi siguranţei substanţelor de origine umană”; Securitatea şi Calitatea în donarea şi transplantul de organe, ţesuturi şi celule de origine umană (2 persoane).
- 22.09.-24.09.2016 – ”Cursul naţional de ghiduri şi protocoale în anestezie, terapie intensivă şi medicină de urgenţă”, or.Timişoara, Romania (30 de persoane, inclusiv 15 medici rezidenţi). 

A fost organizată o masă  rotundă cu genericul “Strategia supravieţuirii din perspectiva bioeticii, filosofiei şi medicinii”, octombrie 2016 

A fost prezentat un abstract la al 25-lea Congres al Asociaţiei Europene a Băncilor de Ţesuturi 23 – 25, noiembrie 2016, Hanovra, Germania. 
- 30.11.- 01.12.2016 – Atelier de lucru dedicat combaterii crimelor în domeniul transplantului de organe, or. Madrid, Spania.
V. ACTIVITATEA ÎN CADRUL PROIECTULUI TWINNING.
Obiectivul general al proiectului 

A fost de a contribui la o calitate mai înaltă și siguranță a transplanturilor de organe umane, țesuturi și celule în Republica Moldova. Reperele au fost: avizul pozitiv al UE asupra progresului făcut în domeniul gestionării transplanturilor; sistemul de transplant din Republica Moldova îndeplinește normele şi standardele de calitate si securitate ale UE. 
Scopul proiectului 

A fost de a dezvolta sistemul de transplant din Republica Moldova şi de a consolida Agenţia de Transplant prin îmbunătăţirea cadrului instituţional şi legal, asigurarea standardelor de calitate şi creşterea cunoştinţelor, abilităţilor şi practicilor, dar şi a eticii resurselor umane. 

Proiectul a fost implementat de către Agenția Franceză de Biomedicină (ABM), Institutul de Donație și Transplant (DTI), Organizația Catalană de Transplant (OCATT), Agenția Națională Română de Transplant (ANT), ADECRI și FIIAPP, în cooperare cu Agenția de Transplant din Republica Moldova. Proiectul include următoarele componente: 

1. Consolidarea cadrului legislativ şi instituţional. 

2. Consolidarea capacităților personalului.

3. Consolidarea comunicării și informării.

Grupuri țintă:

Autoritățile de sănătate publică, personalul medical, publicul general.

Perioada de implementare:

decembrie 2013  –     martie 2016

Bugetul: 
Bugetul total - 1 milion 200 mii euro
Pe 18 martie 2016 a avut loc conferinţa de închidere a proiectului Twinning „Consolidarea Agenţiei de Transplant a Republicii Moldova şi suport în armonizarea legislativă în domeniul calităţii şi siguranţei substanţelor de origine umană”, cu prezentarea rezultatelor proiectului şi discutarea planului de durabilitate. În cadrul acestui eveniment a participat conducerea Ministerului Sănătăţii, reprezentanţi ai Delegaţiei UE în Republica Moldova, Agenţiei de Biomedicină din Paris, Franţa şi Organizaţiei Catalane de Transplant din Barcelona, Spania. Pe parcursul primului trimestru al anului 2016, în cadrul proiectului Twinning, au fost finalizate 6 activităţi, cu un total de 6 misiuni, precum şi a fost organizată o vizită de studiu la Organizaţia Catalană de Transplant pentru autoritatea competentă din ţară. În cadrul activităţilor sus-menţionate au fost instruiţi circa 40 de medici din instituţiile medicale din ţară.

În luna ianuarie a anului 2016, a fost lansată Campania naţională de informare şi comunicare privind consolidarea activităţii de donare şi transplant cu sloganul „Am primit un organ şi asta mi-a salvat viaţa!”

Scopul campaniei a fost de a informa şi sensibiliza atât populaţia, cât şi instituţiile medicale cu privire la activitatea de donare şi transplant.
Totalul activităților proiectului – pe parcursul a 27,5 luni au fost efectuate 32 de activități, inclusiv 3 vizite de studiu pentru 15 persoane și 5 traininguri pentru 23 de persoane. Au fost efectuate 54 de evaluări cu prezentarea rapoartelor. Au participat aproximativ 45 de experți din țările membre a UE și mai mult de 250 de profesioniști din Republica Moldova au participat în cadrul proiectului.
Rezultatele implementării proiectului:
- Legislaţia Republicii Moldova în domeniul transplantului de organe umane, ţesuturi, şi celule este în mare parte racordată la standardele și normele internaţionale;

- Cunoştinţele personalului medical şi paramedical, a practicilor şi competenţelor în instituțiile medico-sanitare autorizate a crescut; 

- Au fost propuse mai multe ajustări şi schimbări în sistemul de transplant al Republicii Moldova astfel ca el să corespundă  celor mai bune practici internaţionale în domeniu şi să corespundă aşteptărilor cetăţenilor ţării.
VI. FINANŢAREA ŞI VALORIFICAREA ALOCAŢIILOR BUGETARE
Inițial                           2781.5 mii lei

Precizat pe an             2272.9 mii lui
Executat 2016             2166,1 mii lei - sau 95%

La  data de 06 iulie 2016 MF a  efectuat modificări la planul de finanţare ceea ce a adus la rectificarea bugetului si micşorarea  cu 508,6 mii lei .
- cheltuieli de personal – 1052,6 mii lei
- cheltuieli curente        – 1113,5 mii lei

Salarizarea angajațiilor Agenției s-a efectuat  conform prevederilor Legii cu privire la sistemul de salarizare în sectorul bugetar nr.355-XVI din 23.12.2005, Hotărîrii Guvernului nr.381 din 13.04.2006 ”Cu privire la condițiile de salarizare  a personalului  din unitățile bugetare în baza Rețelei tarifare unice”, schemei de încadrare și listelor tarifare aprobate de Ministerul Sănătății. 

În conformitate cu Programul formării profesionale continue a medicilor și farmaciștilor pentru anul 2016, aprobat de către Ministerul Sănătății, din cadrul Agenției a trecut cursul de perfecționare asistenta medicala.
Volumul cheltuielilor suportate pentru cursul  de perfecționare a constituit 1843 lei
La situația din 31.12.2016 la bilanțul Agenției soldul mijloacelor fixe a constituit în mărimea 1655,1 mii lei. Uzura mijloacelor fixe constituie – 1248,8mii lei. 
VII. ACŢIUNI NEREALIZATE SAU PARŢIAL REALIZATE

Activităţi care nu au demarat:

· Transplant cardiac 

· Transplant de valve cardiace

· Transplant de celule stem

Activitate parţial realizată

· În strînsă colaborare cu Laboratorul de inginerie tisulară şi culturi celulare de pe lîngă USMF”Nicolae Testemiţanu” se lucrează la crearea  Laboratorului experimental în domeniul transplantologiei.

VIII. DIFICULTĂŢI  ÎNTÎMPINATE  ÎN PROCESUL DE LUCRU A AGENŢIEI DE TRANSPLANT

· Necesitatea de cadre specializate în vederea acoperirii unor  activităţi necesare pentru lucrul de zi cu zi;

· Diagnosticarea instrumentală a morții cerebrale în unele instituţii autorizate rămâne dificilă;

· Deteriorarea echipamentului pentru constatarea diagnosticului de moarte cerebrală;

· Insuficienţa medicilor - specialiști pentru efectuarea EEG și Dopplerografie; 
· Lipsa resurselor umane şi financiare clare pentru demararea activităţilor de transplant de celule-stem;
· Lipsa resurselor financiare pentru extinderea şi menţinerea listei de așteptare pentru transplant de organe, în special lista de aşteptare pentru transplant renal;
· Infomație insuficientă pentru cadrele medicale, referitor la activitățile de donare și transplant;

· Surse financiare limitate în bugetul de stat. 
IX. SOLUŢII

- continuarea instruirilor şi formării personalului medical competent, inclusiv instruiri şi pentru colaboratorii Agenţiei de Transplant. Termen de realizare – continuu. Responsabili – I.Codreanu, T.Timbalari; 

- Elaborarea programului de formare continuă în domeniul donării și transplantului de organe, țesuturi și celule umane, in cadrul „Centrului de formare profesională a personalului medical din domeniul transplantului” a Agentiei de Transplant . Prioritățile de formare profesională: coordonarea procesului de donare în spital, conceptul de moartea cerebrală, managementul clinic al donatorului potențial, etc. Termen de realizare –  in decurs de 3 luni dupa aprobarea Proiectului Hotărîrii Guvernului pentru modificarea şi completarea Hotărîrei Guvernului nr. 386 din 14 mai 2010 „Cu privire la instituirea Agenţiei de Transplant”.  Responsabili: I.Codreanu, G.Romanciuc, T.Ţîmbalari. 
- Atragerea unor surse financiare suplimentare, în colaborare cu partenerii internaţionali. Termenul de realizare în dependenţă de proiectul aprobat. Responsabili - I.Codreanu, G.Romanciuc; 

- Motivarea cadrelor medicale, prin îmbunătăţirea condiţiilor de muncă şi a salarizării, în funcţie de rezultatele obţinute şi de performanţa realizată. Termen de realizare – trimestrul II şi III. Responsabili – L.Matcan, L.Iamandi;

- Colaborare interdepartamentală eficientă. Termen de realizare – continuu. Responsabili- I.Codreanu, G.Romanciuc;

- Promovarea donării de organe și țesuturi de la donator cadaveric prin organizarea seminarelor de conștientizare, prezentarea cazurilor clinice.Termen de realizare-continuu. Responsabili - T.Timbalari, A.Gavriliuc, G.Romanciuc
- Aprobarea Regulamentului  Registrului Renal Naţional şi elaborarea Caietului de sarcini   pentru implementarea acestuia. Termen de realizare – în decurs de 3 luni după aprobarea Proiectului Hotărîrii Guvernului pentru modificarea şi completarea Hotărîrei Guvernului nr. 386 din 14 mai 2010 „Cu privire la instituirea Agenţiei de Transplant”. Responsabili – G.Romanciuc, L.Iamandi, A.Gavriliuc.
- Identificarea resurselor financiare pentru încheierea unui contract cu dezvoltatorul sistemului     informaţional privind perfecţionarea SIA Transplant  în conformitate cu Caietul de sarcini elaborat.  Termen de realizare – trimestrul I-II: Responsabili – I.Codreanu, A.Gavriliuc.
a) introducerea în Registru Donatori pe donatori în viață de ficat, donatori în viață de țesuturi ( piele, placenta, cap femural, valve cardiace şi membrana amniotică) și celule (măduva osoasă, sîngele cordonului ombilical şi CHP din sângele periferic). Termen de realizare trimestrele II-IV. Responsabili – A.Gavriliuc.
b) introducerea în Registru Transplant pe primitorii de scleră, fascia lată, cap femural, CHP din sângele periferic. Termen de realizare – trim. III-IV. Responsabil – A.Gavriliuc.
- Fortificarea serviciului de coordonare în instituţiile medico-sanitare. Termen de realizare – continuu. Responsabili – I.Codreanu, G.Romanciuc, T.Timbalari;

- Dezvoltarea colaborării interinstituţionale cu partenerii de dezvoltare în vederea transferului de cunoştinţe şi a bunelor practici. Termen de realizare – continuu. Responsabili – I.Codreanu, G.Romanciuc.

